CELEX: 62016TN0141
Language: lv
Date: 2016-04-04 00:00:00
Title: Lieta T-141/16: Prasība, kas celta 2016. gada 4. aprīlī – Eiropas Komisija/ΙΕΜ

30.5.2016   
            
            
               LV
            
            
               Eiropas Savienības Oficiālais Vēstnesis
            
            
               C 191/39
            
         Prasība, kas celta 2016. gada 4. aprīlī – Eiropas Komisija/ΙΕΜ
   
   (Lieta T-141/16)
   (2016/C 191/51)
   Tiesvedības valoda – grieķu
   
      Lietas dalībnieki
   
   
      Prasītāja: Eiropas Komisija (pārstāve – S. Lejeune)
   
      Atbildētāja: IEM – Erga – Erevnes – Meletes Perivallontos kai Chorotaxias AE (Atēnas, Grieķija)
   
      Prasītājas prasījumi:
   
   
               —
            
            
               piespriest atbildētajai samaksāt summu EUR 105 416,47 apmērā, kā arī nokavējuma procentus pēc likmes (2,0 %), ko Eiropas Centrālā banka piemēroja galvenajām refinansēšanas operācijām 2010. gada 1. jūlijā, tai pieskaitot vienu procentu (1,0 %), proti, kopumā pēc trīs procentu (3 %) likmes par laiku no 2010. gada 6. jūlija līdz brīdim, kad tiks pilnībā samaksāta šī summa, no tās atskaitot EUR 30 208 (kas samaksāti, veicot ieskaitu 2010. gada 4. septembrī), un
            
         
               —
            
            
               piespriest atbildētajai atlīdzināt tiesāšanās izdevumus.
            
         
      Pamati un galvenie argumenti
   
   Šajā prasībā, kas Vispārējā tiesā celta, pamatojoties uz LESD 272. pantu, tiek lūgts pasludināt nolēmumu, ar kuru atbildētājai tiktu piespriests samaksāt Eiropas Komisijai summu EUR 75 208,47 apmērā, kā arī procentus saistībā ar līgumu FAIR-CT98-9544 par pasākumu “Jaunas augļu tīrīšanas un mizošanas metodes izstrāde”.
   Kā galveno prasības pamatu Eiropas Komisija norāda atbildētājas līgumsaistību neizpildi, apgalvodama konkrēti, ka summa, kas atbildētājai samaksāta saskaņā ar minēto līgumu, nav tikusi izmantota nevienas ar līgumu saistītas darbības veikšanai un ka atbildētāja nav iesniegusi nevienu to pierādošu dokumentu. Pakārtoti Eiropas Komisija norāda uz atbildētājas netaisnīgu iedzīvošanos [Grieķijas] Civilkodeksa 904. un 908. panta izpratnē.